FOTO CJ Ialomita

Baronul de Ialomiţa este suspectat de folosirea influenţei şi complicitate la abuz în serviciu.

„Verificaţi declaraţia mea de avere şi averea mea să vedeţi dacă sunt un politician care s-a îmbogăţit din funcţia publică”, a declarat el la intrarea în sediul DNA.

Potrivit unor surse apropiate anchetei, Silvian Ciupercă ar fi cerut unor subordonaţi să atribuie anumite contracte firmei sale de casă.

Anul trecut, la sfârşitul lunii octombrie, procurorii au făcut mai multe percheziţii în sediul Consiliului Judeţean, de unde au ridicat mai multe documente în legătură cu contracte de utilitate publică.

De asemenea, Silvian Ciupercă este suspectat că ar fi atribuit ilegal un teren, dar şi că ar fi intervenit la şefii unor instituţii publice din judeţ în favoarea unor apropiaţi.